Γεράσιμος Ευαγγελάτος

Ο Γεράσιμος Ευαγγελάτος είναι Έλληνας στιχουργός.

Βιογραφία
Γεννήθηκε στην Αθήνα και σπούδασε Θέατρο στο Τμήμα Θεατρικών Σπουδών του Πανεπιστημίου Αθηνών.

Το 2004 διακρίνεται στο διαγωνισμό ανάδειξης Νέων Καλλιτεχνών της καλλιτεχνικής Εταιρίας "Μικρή Άρκτος", διευθυντής της οποίας είναι ο στιχουργός Παρασκευάς Καρασούλος ("Μικρή πατρίδα", "Δυο μέρες μόνο", "Δεν είσαι εδώ" κ.ά.). Την ίδια χρονιά συμμετέχει στο δίσκο "Δεύτερη Ακρόαση της Μικρής Άρκτου" με τα τραγούδια "Ασπιρίνη" (Μουσική: Κώστας Τσίρκας, Ερμηνεία: Νατάσσα Μποφίλιου), "Μια Βροχή" (Μουσική: Κώστας Τσίρκας, Ερμηνεία: Ελεονώρα Ζουγανέλη) και "Το Χαλί" (Μουσική: Θέμης Καραμουρατίδης, Ερμηνεία: Μαρία Δημητρούλα).

Το 2005 κυκλοφορεί από τη Μικρή Άρκτο η πρώτη ολοκληρωμένη του δισκογραφική δουλειά σε συνεργασία με τους φίλους και συνεργάτες του, Κώστα Τσίρκα (Μουσική) και Νατάσσα Μποφίλιου (ερμηνεία). Ο δίσκος "Εκατο Μικρές Ανάσες" ξεχωρίζει και αγαπιέται από κοινό και ραδιοφωνικούς παραγωγούς, ενώ συστήνει τους τρεις νέους καλλιτέχνες σαν μια νέα πολλά υποσχόμενη παρέα στο Ελληνικό τραγούδι. 

Το 2007, κυκλοφόρησε από τη Μικρή Άρκτο το CD-single "Εν λευκώ" σε στίχους Γεράσιμου Ευαγγελάτου, μουσική του Θέμη Καραμουρατίδη και ερμηνεία της Νατάσσας Μποφίλιου, ως προπομπό του άλμπουμ που έκαναν οι τρεις καλλιτέχνες τον Μάρτιο του 2008, "Μέχρι το τέλος", άλμπουμ που εντυπωσίασε κοινό και κριτικούς.

Την Άνοιξη του 2009 κυκλοφορεί το mini-album "Τρία Μυστικά" σε μουσική Θέμη Καραμουρατίδη και ερμηνεία Νατάσσας Μποφίλιου, εγκαινιάζοντας τις εμφανίσεις σε έναν νέο χώρο στο κέντρο της Αθήνας (Metropolis Stage), σε μια σειρά ιδιαίτερα επιτυχημένων παραστάσεων με την καλλιτεχνική επιμέλεια του Γεράσιμου Ευαγγελάτου.

Το Καλοκαίρι του 2009 επιμελείται καλλιτεχνικά τις δύο πετυχημένες εμφανίσεις της Νατάσσας Μποφίλιου στην Τεχνόπολη στο Γκάζι (Ιούνιος, Οκτώβριος), ενώ η Συναυλία του Οκτωβρίου σε συνεργασία με τις Ελεωνόρα Ζουγανέλη, Ρίτα Αντωνοπούλου κρίνεται άκρως πετυχημένη συγκεντρώνοντας περίπου 5000 άτομα.

Το φθινόπωρο του 2009 γράφει σε συνεργασία με τον Θέμη Καραμουρατίδη δύο τραγούδια για το δίσκο της Τάνιας Τσανακλίδου "Προσωπογραφία" ("Αυτό είμαι", "Η Νύχτα της Φωτιάς"), ενώ συγχρόνως επιμελείται και τις εμφανίσεις της Νατάσσας Μποφίλιου στο Σταυρό του Νότου.

Toν Μάρτιο του 2010 κυκλοφορούν από τη Lyra τα "Εισιτήρια Διπλά", τα οποία παρουσιάζονται για δυο συνεχόμενες χρονιές στην Αθήνα (Μετρό) και στη Θεσσαλονίκη (Γαια Live).

To 2011 συνεργάζεται με την Ηρώ γράφοντας στίχους σε τέσσερα από τα τραγούδια του άλμπουμ "Ψύχραιμα", ενώ συμμετέχει με τρία τραγούδια και στο άλμπουμ της Ρίτας Αντωνοπούλου "Μια πόλη για δύο".

Το 2012 επιμελείται καλλιτεχνικά την παράσταση "Οι Μέρες του Φωτός" με τη Νατάσσα Μποφίλιου, που ανεβαίνει με ξεχωριστή επιτυχία στο Gazoo σε σκηνοθεσία Γιάννη Κακλέα. Ο ομώνυμος διπλός δίσκος κυκλοφορεί τον Ιούνιο του 2012 από τη Sony Music. Παράλληλα υπογράφει την απόδοση κειμένου στο μιούζικαλ Fame, που ανέβηκε στον Ελληνικό Κόσμο σε σκηνοθεσία της Θέμις Μαρσέλλου, ενώ συμμετέχει με δύο τραγούδια στον δίσκο του Γιώργου Νταλάρα "Τί θα πει έτσι είναι".

Το 2013 συμμετέχει με τέσσερα τραγούδια σε συνεργασία με το Θέμη Καραμουρατίδη, στο δίσκο της Ελεωνόρας Ζουγανέλη "Μετακόμιση τώρα". Παράλληλα υπογράφει το κείμενο της παράστασης "Η Άλλη Αίσθηση" που ανέβηκε στον Ελληνικό Κόσμο σε σκηνοθεσία της Φρόσως Λύτρα, ενώ γράφει μαζί με τον Θέμη Καραμουρατίδη το τραγούδι "Fish" που ερμηνεύει ο Tareq. Το φθινόπωρο της ίδιας χρονιάς κυκλοφορεί από την Feelgood Records η "Άνω Τελεία" σε στίχους του ίδιου, μουσική του Στάμου Σέμση και ερμηνεία της Νατάσσας Μποφίλιου, και παρουσιάζεται στο Passport του Πειραιά ως μουσική παράσταση με τίτλο "Πάμε Ξανά", την οποία συνυπογράφει με το Θέμη Καραμουρατίδη.

Το 2014 συμμετέχει στον δίσκο της Γιώτας Νέγκα "Καινούργιο Φιλί" σε συνεργασία με το Θέμη Καραμουρατίδη και στον δίσκο "Θέα Παραδείσου" της Άλκηστης Πρωτοψάλτη σε συνεργασία με το συνθέτη Νίκο Αντύπο. Επιπλέον, κυκλοφορεί το single Δυο Ψυχές σε μουσική του Γιάννη Χριστοδουλόπουλου και ερμηνεία της Τάνιας Τσανακλίδου.

Το 2015 η δισκογραφική του δραστηριότητα καταγράφει συμμετοχές στον δίσκο της Άννας Βίσση "Συνέντευξη" σε συνεργασία με τον Νίκο Καρβέλα, ενώ κυκλοφορεί δύο single, το "Δώρο" σε μουσική του Θέμη Καραμουρατίδη και ερμηνεία της Ελένης Πέτα και το "Μετανάστης στη Γη" σε μουσική του Γιάννη Χριστοδουλόπουλου και ερμηνεία της Έλλης Πασπαλά. Η δραστηριότητα του στο θέατρο, από την άλλη, διαμορφώνεται με την απόδοση στίχων σε πέντε παραστάσεις, την "Πιαφ" σε σκηνοθεσία Πέτρου Ζούλια, τον "Βιολιστή στη Στέγη" σε σκηνοθεσία Ron Ruggiero, την "Επίσκεψη της Γηραιάς Κυρίας" σε σκηνοθεσία του Αλέξανδρου Κοέν, το "Billy Elliot - The Musical" σε σκηνοθεσία Δημήτρη Λιγνάδη και το "Nine" σε σκηνοθεσία Γιάννη Κακλέα.

Το 2016 κυκλοφορεί από τη Feelgood Records η "Βαβέλ" σε μουσική του Θέμη Καραμουρατίδη και ερμηνεία της Νατάσσας Μποφίλιου, αφού πριν έχει παρουσιαστεί στο Βοτανικός Live Stage σε επιμέλεια του Γεράσιμου Ευαγγελάτου. Επιπλέον, συμμετέχει στο δίσκο της Μυρτώς Βασιλείου με τον Κώστα Τσίρκα "Μαζί το Χειμώνα" και στο δίσκο "Το ποίημα που έγινε τραγούδι" με ένα ποίημα μελοποιημένο από τον Άγγελο Τριανταφύλλου και ερμηνευμένο από τη Νατάσσα Μποφίλιου. Την ίδια χρονιά, υπογράφει την απόδοση των στίχων για το μιούζικαλ "Sweet Charity" που ανεβαίνει στο Θέατρο Badminton.

Το 2017 υπογράφει την απόδοση κειμένου της παράστασης "Evita", που ανέβηκε στο Δημοτικό Θέατρο Πειραιά σε σκηνοθεσία Δημήτρη Μαλισσόβα και τους στίχους για το τραγούδι "Χελιδόνι" της ομώνυμης παράστασης που ανέβηκε στο θέατρο Μικρό Γκλόρια, σε σκηνοθεσία Ελένης Γκασούκα. Παράλληλα, συμμετέχει με ένα τραγούδι στο δίσκο "Ένα Σύμπαν Στα Μέτρα Σου" του Δημήτρη Σαμόλη, ο οποίος και υπογράφει τη μουσική, αλλά και στον δίσκο της Κρυσταλλίας "Θέμα Χαρακτήρα" με τρία τραγούδια. Τέλος, επιμελείται την παράσταση "Μπελ Ρεβ" που ανεβαίνει στο Διογένης Studio σε ενορχηστρώσεις του Θέμη Καραμουρατίδη και ερμηνεία της Νατάσσας Μποφίλιου.

Το 2018 μεταφράζει και διασκευάζει το "Το Παιχνίδι της Σφαγής", το οποίο ανεβαίνει στο Εθνικό Θέατρο σε σκηνοθεσία του Γιάννη Κακλέα, ενώ αποδίδει στα ελληνικά το κείμενο του "Cats", που αντίστοιχα ανεβαίνει στο θέατρο Ελληνικός Κόσμος σε σκηνοθεσία του Δημήτρη Μαλισσόβα. Την άνοιξη του 2018 ανεβάζει τον θεατρικό μονόλογο "Ουρανία" σε σκηνοθεσία του Γιώργου Σουλεϊμάν και ερμηνεία της Δανάης Μπάρκα, στο Θέατρο 104. Όσον αφορά στη δισκογραφική του παρουσία, το καλοκαίρι του ίδιου έτους κυκλοφορεί η ζωντανή ηχογράφηση του "Μπελ Ρεβ" σε διπλό cd από τη Feelgood Records, σε συνεργασία με τους σταθερούς του συνεργάτες Θέμη Καραμουρατίδη και Νατάσσα Μποφίλιου.

Δισκογραφία

2004
Δεύτερη Ακρόαση της Μικρής Άρκτου [συμμετοχή] 
"Το Χαλί" (μουσική: Θέμης Καραμουρατίδης, Ερμηνεία: Μαρία Δημητρούλα)
"Ασπιρίνη" (μουσική: Κώστας Τσίρκας, Ερμηνεία: Νατάσσα Μποφίλιου)
"Μια Βροχή" (μουσική: Κώστας Τσίρκας, Ερμηνεία: Ελεονώρα Ζουγανέλη)

2005
Εκατό μικρές ανάσες [μουσική: Κώστας Τσίρκας, Ερμηνεία: Νατάσσα Μποφίλιου]
"Πλατεία Αμερικής"
"Μικρές αγγελίες"
"Εκατό μικρές ανάσες"
"Πες ό,τι θες"
"Γάτες"
"Καζαμπλάνκα"
"Συμπλέκτης"
"Φορτηγό"
"Μια βροχή"
"Κρύψου"
"Σήματα καπνού"
"Τα κομμένα φτερά"

2007
Εν λευκώ [CD-single] [μουσική: Θέμης Καραμουρατίδης, Ερμηνεία: Νατάσσα Μποφίλιου]
"Εν λευκώ"
"Συννεφιά"

2008
Μέχρι το τέλος [μουσική: Θέμης Καραμουρατίδης, Ερμηνεία: Νατάσσα Μποφίλιου]
"Αεράκι"
"Μικρή διαφορά"
"Σ΄ έχω βρει και σε χάνω"
"Εκκρεμότητα"
"Παρέα"
"Αλεξάνδρας"
"Μέχρι το τέλος"
"Εν λευκώ"
"Πρωινή μελαγχολία"
"Δρόμος"
"Συννεφιά"
"Καραβάκια"

Μια Χαρά στο Φουαγιέ [συμμετοχή] 
"Το Αλάτι" (μουσική: Θέμης Καραμουρατίδης, Ερμηνεία: Χαρά Κεφαλά)
"Έχω μια λέξη" (μουσική: Θέμης Καραμουρατίδης, Ερμηνεία: Χαρά Κεφαλά) 

2009
Τρία μυστικά [μουσική: Θέμης Καραμουρατίδης, Ερμηνεία Νατάσσα Μποφίλιου]
"Με τσιγάρα βαριά"
"Κοίτα εγώ"
"Ευχαριστήριο"

Προσωπογραφία [συμμετοχή] 
"Αυτό είμαι" (μουσική: Θέμης Καραμουρατίδης, Ερμηνεία: Τάνια Τσανακλίδου)
"Νύχτα της Φωτιάς" (μουσική: Θέμης Καραμουρατίδης, Ερμηνεία: Τάνια Τσανακλίδου)

2010
Δεν έχω μάτια να δεις [συμμετοχή] 
 "Τι μένει" (μουσική: Θ. Καραμουρατίδης, Ερμηνεία: Γεωργία Νταγάκη)

Εισιτήρια Διπλά [μουσική: Θέμης Καραμουρατίδης, Ερμηνεία: Νατάσσα Μποφίλιου]
"Οι ομπρέλες του Demy"
"Σ' αυτό τον κόσμο"
"Το μέτρημα"
"Το τέλος στο σαλόνι"
"Ο λύκος"
"Γεννήθηκα"
"Σε ξεχώρισα"
"Μεγάλες αγάπες"
"Το ραντεβού"
"Το αστέρι μου"
"Οι πρώην"
"Belle Reve"

2011
Μια πόλη για δύο [συμμετοχή] 
"Η σειρά μας" (μουσική: Θ. Καραμουρατίδης, Ερμηνεία: Ρίτα Αντωνοπούλου)
"Το τρίτο πρόσωπο" (μουσική: Θ. Καραμουρατίδης, Ερμηνεία: Ρίτα Αντωνοπούλου)
"Στο φιλικό" (μουσική: Θ. Καραμουρατίδης, Ερμηνεία: Ρίτα Αντωνοπούλου)

Έχω ένα σχέδιο [Συμμετοχή]
"Σ'εχω βρει και σε χάνω" (Μουσική: Θ. Καραμουρατίδης, ερμηνεία: Ν. Μποφίλιου)
"Κοίτα εγώ" (Μουσική: Θ. Καραμουρατίδης, ερμηνεία: Ν.Μποφίλιου / Γ. Χαρούλης) 
"Καραβάκια" (Μουσική: Θ. Καραμουρατίδης, ερμηνεία: Α. Μπουρδούμης)
"Εν Λευκώ" (Μουσική: Θ. Καραμουρατίδης, ερμηνεία: Ν.Μποφίλιου)
"Αυτό είμαι" (Μουσική: Θ. Καραμουρατίδης, ερμηνεία: Ρ. Αντωνοπούλου)
"Κοίτα εγώ(encore)" (Μουσική: Θ. Καραμουρατίδης, ερμηνεία: Θίασος)
"Θρυψαλάκι" (Μουσική: Θ. Καραμουρατίδης, ερμηνεία: Γ. Νέγκα)

Ψύχραιμα [συμμετοχή] 
"Ψύχραιμα" (μουσική, Ερμηνεία: Ηρώ Λεχουρίτη)
"Μεθυσμένη διαφορά" (μουσική, Ερμηνεία: Ηρώ Λεχουρίτη)
"Τα χρόνια μου" (μουσική, Ερμηνεία: Ηρώ Λεχουρίτη)
"Το Έγκλημα" (μουσική, Ερμηνεία: Ηρώ Λεχουρίτη, Χρήστος Λούλης)

Είπα στους φίλους μου [συμμετοχή] 
"Με τσιγάρα βαριά" (Μουσική: Θέμης Καραμουρατίδης, Ερμηνεία: Ελεωνόρα Ζουγανέλη / Νατάσσα Μποφίλιου)

2012
Οι μέρες του φωτός [μουσική: Θέμης Καραμουρατίδης, Ερμηνεία: Νατάσσα Μποφίλιου]

CD 1
"Οι μέρες του Φωτός"
"Έτσι ειν' αυτά "
"Το δωμάτιο"
"Συνέχεια στα όρια"
"Οι τελευταίες μέρες"
"Μονόλογος"

CD 2
"Δεμένη"
"Ο γλάρος"
"Λοχαγός έρωτας"
"Ας βρέχει"
"Η καρδιά πονάει όταν ψηλώνει"
"Εγώ μεγάλωνα για σένα"

Τί θα πει έτσι είναι [συμμετοχή] 
"Το Εισιτήριο" (μουσική: Νίκος Αντύπας, Ερμηνεία: Γιώργος Νταλάρας)
"Στον κόσμο σου (μια μέρα θα χωρέσω)" (μουσική: Νίκος Αντύπας, Ερμηνεία: Γιώργος Νταλάρας) 
 

2013
Μετακόμιση Τώρα [Συμμετοχή]
 "Να 'σαι καλά" (Μουσική: Θέμης Καραμουρατίδης, Ερμηνεία: Ελεωνόρα Ζουγανέλη)
 "Μονάχα Εγώ" (Μουσική: Θέμης Καραμουρατίδης, Ερμηνεία: Ελεωνόρα Ζουγανέλη)
 "Δεν είμαι αυτή" (Μουσική: Θέμης Καραμουρατίδης, Ερμηνεία: Ελεωνόρα Ζουγανέλη)
 "Όμηρος" (Μουσική: Θέμης Καραμουρατίδης, Ερμηνεία: Ελεωνόρα Ζουγανέλη)

 Άνω Τελεία [συμμετοχή] 
 "Άνω Τελεία" (μουσική: Στάμος Σέμσης, Ερμηνεία: Νατάσσα Μποφίλιου, Στάμος Σέμσης)
 "Ο Μάγος Βιολιστής" (μουσική: Στάμος Σέμσης, Ερμηνεία: Νατάσσα Μποφίλιου) 
 "Πάμε Ξανά" (μουσική: Στάμος Σέμσης, Ερμηνεία: Νατάσσα Μποφίλιου) 
 "Unfinished Song" (μουσική: Στάμος Σέμσης, Ερμηνεία: Νατάσσα Μποφίλιου) 

2015
 Συνέντευξη [συμμετοχή]
 "Συνέντευξη" (μουσική: Νίκος Καρβέλας, Ερμηνεία: Άννα Βίσση)
 "Καλύτερα Μόνη" (μουσική: Νίκος Καρβέλας, Ερμηνεία: Άννα Βίσση)
 "Άσε Τους Έρωτες" (μουσική: Νίκος Καρβέλας, Ερμηνεία: Άννα Βίσση)
 "Αχώριστοι (Give In To Me)" (μουσική/στίχοι: Hoffman Elisha Michael/Falcon Rose/Falcon Billy, Ερμηνεία: Άννα Βίσση & Νικόλας Ραπτάκης)

2016
Βαβέλ [μουσική: Θέμης Καραμουρατίδης, Ερμηνεία: Νατάσσα Μποφίλιου]
"Τα δικά μου τραγούδια"
"Άνθρωπος του κόσμου"
"Η ομορφιά στην Αθήνα"
"Hotel Vienna"
"Αντιγόνη"
"Βαβέλ"
"Ο Αητός της Αγάπης"
"Δάκρυ"
"Ανταλλάγματα"
"Τα μεθύσια"
"Τα επόμενα φιλιά"
"Οι επιζώντες (άλλη μια χρονιά)"

Εξωτερικοί σύνδεσμοι 
Γεράσιμος Ευαγγελάτος Myspace
Γεράσιμος Ευαγγελάτος Blogspot
Ποιείν - Επιθεώρηση Ποιητικής Τέχνης
Γεράσιμος Ευαγγελάτος Στίχοι
Το Άρωμα του Τραγουδιού

Έλληνες στιχουργοί